**சல்மான் கான்** (*Salman Khan*, இந்தி: सलमान ख़ान, பிறப்பு: டிசம்பர் 27, 1965) ஒரு பிரபல இந்திய திரைப்பட நடிகரும், பாலிவுட் நடிகருமாவார்.

*பீவி ஹோ தோ ஐசி* (1988) என்ற திரைப்படத்தில் அறிமுகமான கான், மிகப் பெரிய வெற்றியைப் பெற்ற *மைனே பியார் கியா* (1989) மூலம் இந்தி திரைப்படத்துறையில் களமிறங்கினார். அத்திரைப்படத்தில் அவரின் நடிப்பிற்காக சிறந்த அறிமுக நடிகருக்கான பிலிம்பேர் விருதையும் அவர் வென்றார். *சாஜன்* (1991), *ஹம் ஆப்கே ஹே கோன்* (1994), *பீவி நம்பர் 1* (1999) போன்ற பாலிவுட்டின் மிகப் பெரிய வெற்றிப் படங்களும் அவரை இந்திய திரைப்படத்துறையில் நிலைநிறுத்தி உள்ளன.

1999ல், *குச் குச் ஹோதா ஹே* (1998) திரைப்படத்தில் தம் சிறப்பான நடிப்பிற்காக சிறந்த துணை நடிகருக்கான பிலிம்பேர் விருதினைப் பெற்ற கான், அப்போதிருந்து *ஹம் தில் தே சுக்கே சனம்* (1999), *தேரே நாம்* (2003), *நோ என்ட்ரி* (2005) மற்றும் *பார்ட்னர்* (2007) உள்பட பல சிறந்த மற்றும் வர்த்தகரீதியாக வெற்றி பெற்ற திரைப்படங்களில் நடித்துள்ளார். இந்த வெற்றிகள் சல்மான் கானை இந்தி சினிமாவின் மிகப் புகழ்வாய்ந்த முன்னணி நடிகர்களில் ஒருவராக அவரை நிலைநிறுத்தியது.

வாழ்க்கை வரலாறு
---------------

### தொழில்வாழ்க்கை

சல்மான் கான், 1988ல் *பீவி ஹோ தோ ஐசி* என்ற திரைப்படத்தில் அறிமுகமானார். இதில் அவர் ஒரு துணை நடிகர் கதாபாத்திரம் ஏற்று நடித்தார். சூரஜ் ஆர். பர்ஜத்யாவின் திரைப்படமான *மைனே பியார் கியா* (1989) திரைப்படத்தில் தான் அவர் முதன்முறையாக முன்னனி கதாபாத்திரம் ஏற்று நடித்தார். அப்படம் வர்த்தரீதியாக மிகப்பெரிய வெற்றியைப் பெற்றது. மேலும் சிறந்த அறிமுக நடிகருக்கான பிலிம்பேர் விருதையும் அப்படம் அவருக்கு பெற்று தந்தது.

1990ல், தென்னிந்திய திரைப்பட நட்சத்திரமான நக்மாவுடன் அவர் இணைந்து நடித்த *பாக்ஹி|பாக்ஹி* என்ற ஒரேயொரு திரைப்படம் மட்டுமே வெளியானது. இந்த படமும் அவருக்கு பாக்ஸ் ஆபீஸ் வெற்றிப்படமாக அமைந்தது. இதை தொடர்ந்து, 1991-ஆம் ஆண்டில், *பத்தர் கே பூல்* , *சனம் பேவஃபா* மற்றும் *சாஜன்* ஆகிய மூன்று வெற்றி படங்களில் அவர் நடித்திருந்தார். இந்த மாபெரும் ஆரம்ப பாக்ஸ் ஆபீஸ் வெற்றிகள் இருந்த போதினும், அவரின் 1992-1993-ல் வெளியான அனைத்து திரைப்படங்களும் தோல்வி அடைந்தன.

1994ல், மாதுரி தீட்சித்துடன் அவர் இணைந்து நடித்த *ஹம் ஆப்கே ஹே கோன்* திரைப்படத்தில் (சூரஜ் பர்ஜத்யாவுடனான அவரின் இரண்டாவது கூட்டணியில்) மீண்டும் வெற்றி நாயனாக மாறினார். அந்த படம் அந்த ஆண்டின் மிகப் பெரிய வெற்றி படமாக அமைந்தது. அத்துடன் அதுவரை பாலிவுட்டின் மிகப் பெரிய வசூல் சாதனை அளித்த திரைப்படங்களில் ஒன்றாகவும் அது மாறியது. அதுவரையிலான காலத்தில், மிக அதிக வசூல் அளித்த திரைப்படங்களில் இந்த படம் நான்காவது இடத்தைப் பிடித்தது. ஒரு வர்த்தகரீதியான வெற்றிப்படமாக மட்டுமில்லாமல், சல்மான்கான் அவரின் நடிப்பிற்காக பாராட்டப்பட்டார். இது *சிறந்த நடிகருக்கான* பிலிம்பேர் விருது பரிந்துரையிலும் அவரை இரண்டாவது முறையாக கொண்டு சேர்த்தது. கான் நடித்த மூன்று திரைப்படங்கள் அந்த ஆண்டிலேயே வெளியாயின. ஆனால் அவரின் முந்தைய படங்களைப் போன்று அவற்றில் ஒன்று கூட பாக்ஸ் ஆபீசில் வெற்றியைக் காட்டவில்லை. எவ்வாறிருப்பினும், அமீர்கானுடன் அவர் இணைந்து நடித்த *அண்தாஜ் அப்னா அப்னா* திரைப்படத்தில் அவர் நடிப்பிற்காக பாராட்டுக்களைப் பெற்றார். 1995ல், அவர் ஷாருக்கானுடன் இணைந்து நடித்த, ராகேஷ் ரோஷனின் *கரண் அர்ஜூன்* வெற்றிப்படத்தில் மீண்டும் தம்மை நிலைநிறுத்தி கொண்டார். அந்த திரைப்படம் அவ்வாண்டின் இரண்டாவது மிகப் பெரிய வெற்றிப்படமாக அமைந்தது. கரண் என்ற அவரின் கதாபாத்திரம் அவரை மீண்டும் ஒருமுறை *சிறந்த நடிகருக்கான* பிலிம்பேர் விருது பரிந்துரைக்கு கொண்டு சென்றது. ஆனால் தவிர்க்க முடியாமல் *கரண் அர்ஜீனில்* அவருடன் இணைந்து நடித்த ஷாருக்கான் அம்முறை விருதை வென்றார்.

1996-ஆம் ஆண்டு சல்மான் கானின் இரண்டு படங்கள் வெளியாயின. ஒன்று, அறிமுக இயக்குனர் சஞ்சய் லீலா பன்சாலியால் இயக்கப்பட்டு மனிஷா கொய்ராலா, நானா பாட்டேக்கர் மற்றும் சீமா பிஸ்வாஸ் ஆகியோருடன் இவர் இணைந்து நடித்த *காமோஷி: தி மியூசிக்கல்* என்ற படமாகும். பாக்ஸ் ஆபீஸ் அளவில் இது தோல்விப்படமாக இருந்த போதினும், இந்த படம் விமர்சனரீதியாக பாராட்டப்பட்டது. அடுத்ததாக அவரும், சன்னி தியோல் மற்றும் கரிஷ்மா கபூரும் இணைந்து நடித்த ராஜ் கன்வரின் அதிரடி படமான *ஜீத்" வெளியாகி இருந்தது.*

1997ல், *ஜூடுவா* மற்றும் *அவ்ஜார்* ஆகிய இரண்டு படங்கள் வெளியாயின. முந்தையது கரிஷ்மா கபூருடன் இணைந்து, டேவிட் தாவனினால் இயக்கப்பட்ட நகைச்சுவை படம். இதில் அவர் பிறந்த போதே பிரிக்கப்பட்ட இரட்டையர்களின் கதாபாத்திரத்தை ஏற்று இரட்டை வேடத்தில் நடித்தார். அப்படம் ஒரு பாக்ஸ் ஆபீஸ் வெற்றிப்படமாக அமைந்தது. இரண்டாவது படம் பெயரளவிற்கே பிரபலப்பட்டது.

1998-ஆம் ஆண்டு சல்மான் கான் நடித்த ஐந்து வித்தியாசமான திரைப்படங்கள் வெளியாயின. கஜோலுடன் அவர் இணைந்து நடித்த நகைச்சுவை படமான *பியார் கியா தோ டர்னா கியா* திரைப்படம் அவருக்கு அவ்வாண்டின் முதல் படமாக அமைந்தது. அது அந்த ஆண்டின் மிகப் பெரிய வெற்றி படங்களில் ஒன்றாக அமைந்தது. இதை தொடர்ந்து வெளியான *ஜப் பியார் கிசிசே ஹோதா ஹே]]* திரைப்படம் சுமாரான வெற்றியைப் பெற்றது. இந்த படத்தில் கானின் நடிப்பு அவருக்கு பல நல்ல பாராட்டுக்களைப் பெற்று தந்தது என்பதுடன் விமர்சகர்களிடம் இருந்தும் ஆதரவான விமர்சனங்களை அளித்தது. அவர் அதே ஆண்டில் அறிமுக இயக்குனரான கரண் ஜோகரின் *குச் குச் ஹோதா ஹே* திரைப்படத்திலும் நடித்திருந்தார். ஷாருக்கான் மற்றும் கஜோலுடன் இணைந்து நடத்த இப்படத்தில், அவர் அமன் என்ற ஒரு கதாபாத்திரத்தில் பின்பகுதியில் சிறிய காட்சியில் மட்டுமே தோன்றி இருந்தார். எவ்வாறிருப்பினும், அதுவும் அவருக்கு பாராட்டைப் பெற்று தந்தது.

1999ல், கான் மூன்று வெற்றிப்படங்களில் நடித்தார்: *ஹம் சாத் சாத் ஹே: வீ ஸ்டேண்ட் யுனெடட்* என்ற படம் சூரஜ் பர்ஜத்யாவுடன் அவரை மூன்றாவது முறையாக அணி சேர்த்தது; *பீவி நம்பர் 1*, இது அந்த ஆண்டில் அதிக வசூலீட்டிய திரைப்படமாக அமைந்தது; *ஹம் தில் தே சுக்கே சனம்*, இது ஒரு மிகப் பெரிய வெற்றிப்படமாக அமைந்ததுடன், அவரை மற்றொரு முறை மீண்டும் சிறந்த நடிகருக்கான பிலிம்பேர் விருதிற்கான பரிந்துரையிலும் கொண்டு வந்து சேர்த்தது.

2000-ஆம் ஆண்டு, கான் ஆறு படங்களில் நடித்திருந்தார். இவற்றில் சுமாரான வெற்றியைப் பெற்ற *ஹர் தில் ஜோ பியார் கரேன்கா* மற்றும் *சோரி சோரி சுப்கே சுப்கே* ஆகிய இரண்டு படங்களைத் தவிர பெரும்பாலானவை படுமோசமாகவும், வர்த்தகரீதியாகவும் தோல்வி அடைந்தன. அந்த இரண்டு படங்களிலும் முறையே ராணி முகர்ஜி மற்றும் ப்ரீத்தி ஜிந்தாவுடன் இணைந்து நடித்திருந்தார். 2001 வரை தாமதமாகி வெளியான *சோரி சோரி சுப்கே சுப்கே* திரைப்படத்தில் அவரின் நடிப்பு நல்ல வரவேற்பைப் பெற்றிருந்தது. இதில் கான் ஒரு பெரிய பணக்கார தொழிலதிபர் கதாபாத்திரத்தைக் கையாண்டிருந்தார்.

2002-ஆம் ஆண்டு வெளியான *ஹம் தும்ஹாரே ஹே சனம்* படத்திலும் இவர் நடித்திருந்தார். இது பாக்ஸ் ஆபிஸில் ஓரளவிற்கு வெற்றி பெற்றது.

2003-ஆம் ஆண்டு வெளியான *தேரே நாம்* படத்தின் மூலம் மறுபிரவேசம் செய்யும் வரை கானின் தொடர்ச்சியான படங்கள் பாக்ஸ் ஆபீசில் தோல்வி அடைந்தன. இந்த படம் நல்ல வசூலை எட்டியது. அத்துடன் அவரின் நடிப்பும் விமர்சகர்களால் பாராட்டப்பட்டது. "சல்மான் கான் அந்த T கதாபாத்திரத்திற்கு மிக பொருத்தமாக பொருந்துகிறார். சிரமமான காட்சிகளிலும் அவர் அற்புதமாக நடிக்கிறார்." என்று திரைப்பட விமர்சகர் தரண் ஆதர்ஷ் குறிப்பிட்டார். அவர் தொடர்ந்து *முஜ்சே ஷாதி கரோகி* (2004) மற்றும் *நோ என்ட்ரி* *(2005)* ஆகிய நகைச்சுவை படங்களுடன் பாக்ஸ் ஆபீசில் தமது வெற்றியைத் தொடர்ந்தார். *ஜானே மன்* மற்றும் *பாபுல்* ஆகிய இரண்டு படங்களும் பாக்ஸ் ஆபிசில் சரியாக வெற்றியடையாததால் 2006ஆம் ஆண்டு அவருக்கு ஒரு தோல்விகரமான ஆண்டாக அமைந்தது.

2007ஆம் ஆண்டை, சல்மான் கான் *சலாம் ஈ இஸ்க்* படத்துடன் தொடங்கினார். அதுவும் பாக்ஸ் ஆபிசில் வெற்றியைக் காட்டவில்லை. அவரின் அடுத்த படமான *பார்ட்னர்* பாக்ஸ் ஆபீசில் பெரும் வெற்றி பெற்றது, அடுத்ததாக அவர் தம் முதல் ஹாலிவுட் திரைப்படமான *மேரிகோல்டு: அட்வன்சர் இன் இந்தியா* என்ற படத்தில் அமெரிக்க நடிகை அலி லார்டெருடன் நடித்தார். ஓர் இந்திய ஆணுக்கும், ஓர் அமெரிக்க பெண்ணுக்கும் இடையிலான காதலைச் சொல்லும் இப்படம் வர்த்தகரீதியாகவும், விமர்சனரீதியாகவும் மிகப் பெரிய தோல்வியைத் தழுவியது.

2008 முழுவதும் கான் மூன்று படங்களில் நடித்தார், அவை அனைத்துமே தோல்வி அடைந்தன. ஜிம் கேரியின் ஹாலிவுட் வெற்றிப்படமான புரூஸ் ஆல்மைட்டி என்பதை தழுவி காட் துஸ்சே கிரேட் ஹோ என்ற படம் என்பது உருவாக்கப்பட்டது. இந்த படம் படுமோசமான தோல்வியைத் தழுவியது. அந்த ஆண்டின் இரண்டாவது படமான *ஹீரோஸ்*, விமர்சகர்களிடம் இருந்து பாராட்டைப் பெற்றது. ஆனால் வசூல்ரீதியாக வெற்றியடையவில்லை என்று கூறப்பட்டது.

### தனிப்பட்ட வாழ்க்கை

கான், புகழ்பெற்ற திரைக்கதை எழுத்தாளரான சலீம் கான் மற்றும் அவர் முதல் மனைவி சல்மா கானுக்கு (மணமாவதற்கு முன்னிருந்த பெயர் சுசீலா சரக்) பிறந்த மூத்த மகனாவார். சல்மான் கானுக்கு, அர்பாஜ் கான் மற்றும் சோஹேல் கான் என்ற இரண்டு சகோதரர்களும், அல்விரா மற்றும் அர்பிதா எனும் இரண்டு சகோதரிகளும் உண்டு.

தீவிர உடற்பயிற்சி செய்வதில் சல்மான் கான் மிகவும் ஆர்வம் கொண்டவர். 2004ல், உலகின் அழகான ஆண்களில் 7வது இடத்திற்கு தேர்ந்தெடுக்கப்பட்ட அவர், அமெரிக்காவின் *பீப்பிள்* இதழாலும் இந்தியாவில் அழகான ஆண்மகன் என்று தேர்ந்தெடுக்கப்பட்டார். சல்மான் கான் பல்வேறு சேவைகளிலும் ஈடுபட்டுள்ளார்.

ஐஸ்வர்யா ராய், சோமி அலி மற்றும் சங்கீதா பிஜ்லானி போன்ற நடிகைகளுடன் சல்மான் கான் தொடர்புபடுத்தப்பட்டார். 2003-ஆம் ஆண்டு டேட்டிங் மாடல் மற்றும் நடிகையான கேத்ரீனா கெய்ப் உடன் தொடர்புபடுத்தி பேசப்பட்டார்.

2007, அக்டோபர் 11ல், இலண்டனில் உள்ள மேடம் துஷ்சாட்ஸ் மெழுகு பொம்மை அருங்காட்சியகத்தில் அவரின் மெழுகு பொம்மையை வைக்க சல்மான் கான் சம்மதம் தெரிவித்தார். அந்த அருங்காட்சியகத்தில் நிறுவப்பட்ட நான்காவது இந்திய திரைப்பட கலைஞரின் மெழுகு பொம்மை என்ற பெருமையுடன், 2008, ஜனவரி 15ல், இறுதியாக அவரின் ஆள் உயர மெழுகு பொம்மை அங்கு நிறுவப்பட்டது.

வழக்கு
------

2002 ஆம் ஆண்டு மும்பையில் சாலையோரம் படுத்திருந்தவர்கள் மீது வாகனத்தை மோதி விபத்து ஏற்படுத்தியதால் 5 ஆண்டுகள் சிறைதண்டனை விதிக்கப்பட்டது.

சர்ச்சைகள்
----------

### சட்டரீதியான பிரச்சனைகள்

2002, செப்டம்பர் 28ல், வேகமாகவும், அலட்சியமாகவும் வாகனம் ஓட்டியதற்காக சல்மான் கைது செய்யப்பட்டார். அவர் கார் மும்பையில் உள்ள ஒரு பேக்கரியின் மீது மோதியது; பேக்கரியின் வெளியில் நடைபாதையில் தூங்கி கொண்டிருந்த ஒருவர் அதில் இறந்தார் என்பதுடன் அந்த சம்பவத்தில் மேலும் மூன்று நபர்கள் காயப்பட்டார்கள். அவருக்கு எதிராக குற்றச்சாட்டுக்கள் பதிவு செய்யப்பட்டன. ஆனால் பின்னர் அவை கைவிடப்பட்டன. எவ்வாறிருப்பினும், அந்த சம்பவத்துடன் தொடர்புபட்ட குற்றச்சாட்டுக்களுக்காக அவர் தொடர்ந்து வழக்குகளைச் சந்திக்க வேண்டி இருந்தது.

2006, பிப்ரவரி 17ல், அழிந்து வரும் உயிரினமான சின்காராவை வேட்டையாடியதற்காக கான் ஓர் ஆண்டு சிறையில் அடைக்கப்பட்டார். இந்த தண்டனை மேல்முறையீடின் போது உயர் நீதி மன்றத்தில் ஒத்தி வைக்கப்பட்டது.
2006, ஏப்ரல் 10ல், அழிந்து வரும் சின்காராவை வேட்டை ஆடியதற்காக சல்மானுக்கு ஐந்தாண்டு கால சிறை தண்டனை வழங்கப்பட்டது. அவர் ஜோத்பூர் சிறையில் அடைக்கப்பட்டார். பிணையம் வழங்கப்படும் வரை அவர் அங்கு ஏப்ரல் 13 வரை சிறையில் இருந்தார்.
2007, ஆகஸ்டு 24ல், சின்காரா வேட்டையாடிய வழக்கில், அவரின் மேல்முறையீட்டின் 2006 தீர்ப்பிற்கு எதிராக, ஜோத்பூர் வரைவு நீதிமன்றம் அவரை ஐந்து ஆண்டு கால சிறையில் அடைக்க மீண்டும் உத்தரவிட்டது. அப்போது, அவர் வேறெங்கோ படப்பிடிப்பில் இருந்தார் என்பதால் அவர் சகோதரி அந்த வழக்குகளில் நேரில் ஆஜரானார். அதற்கடுத்த நாள், வேட்டையாடியதற்காக அவருக்கு ராஜஸ்தான் நீதிமன்றம் சிறை தண்டனை விதித்ததைத் தொடர்ந்து அவர் ஜோத்பூரில் போலீஸ் காவலின் கீழ் வைக்கப்பட்டார். 2007, ஆகஸ்ட் 31ல், ஆறு நாட்கள் சிறையில் கழித்த பின்னர், ஜோத்பூர் மத்திய சிறைச்சாலையில் இருந்து கான் விடுவிக்கப்பட்டார்.

### தொடர்புகளுடனான பிரச்சனைகள்

ஐஸ்வர்யா ராயுடனான அவரின் நெருங்கிய உறவு இந்திய ஊடகத்தில் அதிகமாக வெளியான ஒரு விஷயமாகும். மேலும் அது தொடர்ந்து வதந்திகளை எழுப்பி வந்தது. 2002 மார்ச்சில் அவர்களுக்கு இடையில் ஏற்பட்ட பிளவுக்கு பின்னர், தம்மை அவர் தொந்தரவு செய்வதாக ராய் குற்றஞ்சாட்டினார். தங்களின் உறவு முறிவு குறித்த விஷயத்தில் சல்மான் கான் உடன்படாமல், தன்னை தொடர்ந்து துரத்திக் கொண்டிருப்பதாக ராய் அறிவித்தார்; ராயின் பெற்றோர்கள் கானுக்கு எதிராக குற்றச்சாட்டைப் பதிவு செய்தார்கள்.

2001-ஆம் ஆண்டு, மும்பை போலீஸால் இரகசியமாக பதிவு செய்யப்பட்ட மொபைல் போன் அழைப்பு என்று கூறப்பட்டதை 2005ல் செய்தி ஊடகங்கள் வெளியிட்டன. மும்பை சட்டவிரோத பிரமுகர்களால் ஏற்பாடு செய்யப்படும் சமூக நிகழ்வுகளில் தோன்ற ராயைக் கட்டாயப்படுத்தும் ஒரு முயற்சியில், அவர் ஐஸ்வர்யா ராயை அச்சுறுத்த செய்யப்பட்ட அழைப்பாக அது தோன்றியது. இந்த அழைப்பு, பிற நடிகர்களின் திட்டமிட்ட குற்றங்கள் மற்றும் தீய கருத்துக்களுடனான தொடர்புகளையும் எடுத்துக்காட்டியது. எவ்வாறிருப்பினும், சண்டிகர்|சண்டிகரில் உள்ள இந்திய அரசின் தடயவியல் ஆய்வகத்தில் அந்த சந்தேகத்திற்கிடமான ஒலிநாடா பரிசோதிக்கப்பட்டது. பின்னர் அது போலியானது என்று தீர்மானிக்கப்பட்டது.

### சல்மானுக்கு எதிரான ஃபாத்வா

2007, செப்டம்பரில், ஒரு விநாயகர் பூஜையில் கலந்து கொண்டதற்காக கானுக்கு எதிராக ஒரு முஸ்லீம் அமைப்ப பாத்வாவை வெளியிட்டது. உருவ வழிபாடு இஸ்லாமில் தடை செய்யப்பட்டுள்ளது என்று குறிப்பிட்டு, கான் கல்மாஸ் (சத்தியம் பிரகடனம்) படித்தால் ஒழிய, அவர் மீண்டும் ஒரு முஸ்லீமாக சேர்த்துக் கொள்ளப்பட மாட்டார் என்று அந்த அமைப்பு அறிவித்தது. ஆனால், பாந்த்ராவில் கான் அவர் குடும்பத்துடன் விநாயகர் விழா கொண்டாட்டத்தில் ஈடுபட்டார். அந்த விழாவில் நடனம் ஆடியவர்களில் கானும் ஒருவராக இருந்தார். அவர் தந்தை, சல்மான் எதுவும் தவறாக செய்துவிடவில்லை என்றும் அறிக்கை வெளியிட்டார்.

கான் தமது உருவ மெழுகு பொம்மையை உருவாக்க இலண்டனின் மேடம் துஷ்சாஷ்ட்ஸிற்கு அனுமதி அளித்ததற்காக, இந்தியாவின் ஒரு முஸ்லீம் பிரிவான முப்தி சலீம் அஹ்மத் காஸ்மியால் மற்றொரு பாத்வா அவருக்கு அளிக்கப்பட்டது. இந்த பொம்மை சட்டவிரோதமானது என்று முப்தி குறிப்பிட்டது. அதே அருங்காட்சியகத்தில் ஷாருக்கானின் மெழுகு பொம்மை வைக்கப்பட்டிருக்கும் போது, உடன் முஸ்லீமான அவருக்கு எதிராக எவ்வித பாத்வாவும் வெளியிடாத நிலையில், இது பத்திரிக்கைகளில் பல்வேறு ஊகங்களை எதிரொலித்தது. "இந்த பாத்வாக்கள் ஒரு நகைச்சுவை விஷயமாகி வருகின்றன" என்று சல்மான் கான் கூறினார்.

விநாயக சதுர்த்தி கான் தம் வீட்டில் அவர்தம் குடும்பத்துடன் கொண்டாடியதற்காக, செப்டம்பர் 2008ல் மீண்டும் சல்மான் கான் மீது பாத்வா எழுப்பப்பட்டது. புது டெல்லியில் உள்ள ஆலோசனை குழு உறுப்பினரால் அந்த பாத்வா எழுப்பப்பட்டது. அந்த விழாவில், அவர் தந்தை சலீம் மீண்டும் பாத்வா மீது கேள்வி எழுப்பினார், அத்துடன் அதை எழுப்பியவர்களையும் விமர்சித்தார்.

விருதுகளும் தேர்ந்தெடுப்புகளும்
-------------------------------

### பிலிம்பேர் விருதுகள்

வெற்றியாளர்
* 1990: *மைனே பியார் கியா* படத்திற்காக சிறந்த அறிமுக நடிகருக்கான பிலிம்பேர் விருது
* 1999: *குச் குச் ஹோதா ஹே* படத்திற்காக சிறந்த துணை நடிகருக்கான பிலிம்பேர் விருது

பரிந்துரைக்கப்பட்டவை
* 1990: *மைனே பியார் கியா* படத்திற்காக சிறந்த அறிமுக நடிகருக்கான பிலிம்பேர் விருது
* 1995: *ஹம் ஆப்கே ஹே கோன்* படத்திற்காக சிறந்த நடிகருக்கான பிலிம்பேர் விருது
* 1996: *கரண் அர்ஜூன்* படத்திற்காக சிறந்த நடிகருக்கான பிலிம்பேர் விருது
* 1997: *ஜீத்* படத்திற்காக சிறந்த துணை நடிகருக்கான பிலிம்பேர் விருது
* 1999: *பியார் கியா தோ டர்னா கியா* திரைப்படத்திற்காக சிறந்த நடிகருக்கான பிலிம்பேர் விருது
* 2000: *ஹம் தில் தே சுக்கே சனம்* படத்திற்காக சிறந்த நடிகருக்கான விருது
* 2000: *பீவி நம்பர் 1* படத்திற்காக சிறந்த நகைச்சுவை நடிகருக்கான பிலிம்பேர் விருது
* 2004: *தேரே நாம்* படத்திற்காக சிறந்த நடிகருக்கான பிலிம்பேர் விருது
* 2004: *பக்ஹ்பன்* திரைப்படத்திற்காக சிறந்த துணை நடிகருக்கான பிலிம்பேர் விருது
* 2006: *நோ என்ட்ரி* படத்திற்காக சிறந்த நகைச்சுவை நடிகருக்கான பிலிம்பேர் விருது

#### ஸ்டார் ஸ்க்ரீன் விருதுகள்

பரிந்துரைக்கப்பட்டவை
* 2004: *தேரே நாம்* படத்திற்கு சிறந்த நடிகருக்கான ஸ்டார் ஸ்க்ரீன் விருது
* 2005: *கர்வ்: பிரைட் அண்டு ஹானர்* என்ற படத்திற்கு சிறந்த நடிகருக்கான ஸ்டார் ஸ்க்ரீன் விருது

#### ஜி சினி விருதுகள்

பரிந்துரைக்கப்பட்டவை
* 2004: *தேரே நாம்* படத்திற்காக சிறந்த நடிகருக்கான ஜீ சினி விருது
* 2005: *முஜ்சே ஷாதி கரோகி* படத்திற்காக சிறந்த நடிகருக்கான ஜீ சினி விருது
* 2006: *நோ என்ட்ரி* படத்திற்காக சிறந்த துணை நடிகருக்கான ஜீ சினி விருது

#### பாலிவுட் திரைப்பட விருதுகள்

வெற்றியாளர்
* 2002: பாலிவுட் திரைப்பட விருது - சிறந்த உணர்வுப்பூர்வமான நடிகர், *சோரி சோரி சுப்கே சுப்கே*

#### தேசிய விருதுகள்

* 2007: பொழுதுபோக்கில் அவரின் நிகரற்ற சாதனைக்காக *ராஜீவ் காந்தி விருது*

#### இந்திய தொலைக்காட்சி விருதுகள்

* 2008: **சிறந்த நிகழ்ச்சியாளர்** , *தஸ் கா தம்*

நடித்த திரைப்படங்கள்
--------------------

2010

| வருடம்
 | தலைப்பு
 | கதாபாத்திரம்
 | மற்ற குறிப்புகள்
 |
| --- | --- | --- | --- |
| 1988 
 | *பீவி ஹோ தோ ஐசி* | விக்கி பண்டாரி
 |  |
| 1989 
 | *மைனே பியார் கியா* | பிரேம் சௌத்ரி
 | சிறந்த அறிமுக நடிகருக்கான பிலிம்பேர் விருது வென்றார்சிறந்த நடிகருக்கான பிலிம்பேர் விருதிற்கு பரிந்துரைக்கப்பட்டார்.
 |
| 1990
 | *பாக்ஹி: எ ரிபல் பார் லவ்* | சாஜன் சூத் 
 |  |
| 1991 
 | *சனம் பேவஃபா* | சல்மான் கான்
 |  |
| *பத்தர் கே பூல்* | இன்ஸ்பெக்டர்சூரஜ்
 |  |
| *குர்பான்* | ஆகாஷ் சிங் 
 |  |
| *லவ்* | ப்ரித்வி 
 |  |
| *சாஜன்* | ஆகாஷ் வர்மா
 |  |
| 1992
 | *சூர்யவன்ஷி* | விக்கி/சூர்யவன்ஷி விக்ரம் சிங்
 |  |
| *ஏக் லட்கா ஏக் லட்கி* | ராஜா
 |  |
| *ஜாக்ருதி* | ஜக்னு 
 |  |
| *நிஷ்ச்சய்* | ரோஹன் யாதவ்/வாசுதேவ் குஜ்ரால்
 |  |
| 1993
 | *சந்திரமுகி* | ராஜா ராய்
 |  |
| *தில் தேரே ஆஷிக்* | விஜய் 
 |  |
| 1994
 | *அண்தாஜ் அப்னா அப்னா* | பிரேம் போபாலி
 |  |
| *ஹம் ஆப்கே ஹே கோன்...!* | பிரேம் நிவாஸ்
 |  |
| *சாந்த் கா துக்கடா* | ஷ்யாம் மல்ஹோத்ரா
 |  |
| *சங்தில் சனம்* | கிஷன்
 |  |
| 1995
 | *கரண் அர்ஜூன்* | கரண் சிங்/அஜய்
 | சிறந்த நடிகருக்கான பிலிம்பேர் விருதிற்கு பரிந்துரைக்கப்பட்டார்.
 |
| *வீர்கதி* | அஜய்
 |  |
| 1996
 | *மஜ்ஹ்தார்* | கோபால்
 |  |
| *காமோஷி: தி மியூசிக்கல்* | ராஜ்
 |  |
| *ஜீத்* | ராஜூ
 | சிறந்த துணை நடிகருக்கான பிலிம்பேர் விருது பரிந்துரைக்கப்பட்டார்
 |
| *துஷ்மன் துனியா கா* |  | சிறப்பு தோற்றம்
 |
| 1997)
 | *ஜூடுவா* | ராஜா/பிரேம் மல்ஹோத்ரா
 | இரட்டை வேடம்
 |
| *அவ்ஜார்* | இன்ஸ்பெக்டர் சூரஜ் பிரகாஷ்
 |  |
| *தஸ்* | கேப்டன் ஜீத் சர்மா
 | படம் முடிக்கப்படவில்லை
 |
| *திவானா மஸ்தானா* | பிரேம் குமார்
 | சிறப்பு தோற்றம்
 |
| 1998
 | *பியார் கியா தோ டர்னா கியா* | சூரஜ் கன்னா
 | சிறந்த நடிகருக்கான பிலிம்பேர் விருதிற்கு பரிந்துரைக்கப்பட்டார்.
 |
| *ஜப் பியார் கிசிசே ஹோத்தா ஹே* | சூரஜ் தன்ராஜ்கிர்
 |  |
| *சர் உட்டாக்கே ஜீயோ* |  | சிறப்பு தோற்றம்
 |
| *பண்ந்தன்* | ராஜூ
 |  |
| *குச் குச் ஹோதா ஹே* | அமன் மெஹ்ரா 
 | சிறந்த துணை நடிகருக்கான பிலிம்பேர் விருது **வென்றார்** சிறப்பு தோற்றம்
 |
| 1999)
 | *ஜானம் சம்ஹா கரோ* | ராகுல்
 |  |
| *பீவி நம்பர் 1* | பிரேம்
 | சிறந்த நகைச்சுவை நடிகருக்கான ஃபிலிம்பேர் விருது பரிந்துரைக்கப்பட்டார்
 |
| *செர்ப் தும்* | பிரேம்
 | சிறப்பு தோற்றம்
 |
| *ஹம் தில் தே சுகே சனம்* | சமீர் ரப்பீல்லினி
 | சிறந்த நடிகருக்கான பிலிம்பேர் விருதிற்கு பரிந்துரைக்கப்பட்டார்.
 |
| *ஹலோ பிரதர்* | ஹீரோ
 |  |
| *ஹம் சாத்-சாத் ஹே: வீ ஸ்டேண்டு யுனேட்டெட்* | பிரேம்
 |  |
| 2000
 | *துல்ஹன் ஹம் லே ஜாயேன்கே* | ராஜா ஓபராய்
 |  |
| *சல் மேரே பாய்* | பிரேம் ஓபராய்
 |  |
| *ஹர் தில் ஜோ பியார் கரேகா* | ராஜ்/ரோமி
 |  |
| *தாய் அக்‌ஷர் ப்ரேம் கே* |  | நட்புரீதியில் தோற்றம்
 |
| *கஹி பியார் ந ஹோ ஜாயே* | பிரேம் கபூர்
 |  |
| 2001
 | *சோரி சோரி சுப்கே சுப்கே* | ராஜ் மல்ஹோத்ரா
 |  |
| 2002 
 | *தும்கோ ந பூல் பாயேன்கே* | வீர் சிங் தாக்கூர்/அலி
 |  |
| *ஹம் துமாரே ஹேன் சனம்* | சூரஜ்
 |  |
| *யே ஹே ஜல்வா* | ராஜ் 'ராஜ்' சக்சேனா/ராஜ் மிட்டல்
 |  |
| 2003
 | *லவ் அட் டைம்ஸ் ஸ்குவயர்* |  | பாடல் காட்சியில் மட்டும் சிறப்பு தோற்றம்
 |
| *ஸ்டம்ப்டு* |  | பாடல் காட்சியில் மட்டும் சிறப்பு தோற்றம்
 |
| *தேரே நாம்* | ராதே மோஹன்
 | சிறந்த துணை நடிகருக்கான பிலிம்பேர் விருதிற்கு பரிந்துரைக்கப்பட்டார்
 |
| *பக்ஹ்பன்* | அலோக் ராஜ்
 | சிறந்த துணை நடிகருக்கான பிலிம்பேர் விருது பரிந்துரைக்கப்பட்டார்சிறப்பு தோற்றம்
 |
| 2004
 | *கர்வ்: பிரைட் அண்டு ஹானர்* | இன்ஸ்பெக்டர் அர்ஜூன் ரனாவத்
 |  |
| *முஜ்சே ஷாதி கரோகி* | சமீர் மல்ஹோத்ரா
 |  |
| *பீர் மிலேங்கே* | ரோஹித் மன்சண்ந்தா
 |  |
| *தில் நே ஜிசே அப்னா கஹா* | ரிஷாபத்
 |  |
| 2005
 | *லக்கி: நோ டைம் பார் லவ்* | ஆதித்யா
 |  |
| *மைனே பியார் கியூங் கியா?* | டாக்டர். சமீர் மல்ஹோத்ரா
 |  |
| *நோ என்ட்ரி* | பிரேம்
 | சிறந்த நகைச்சுவை நடிகருக்கான பிலிம்பேர் விருதிற்கு பரிந்துரைக்கப்பட்டார்
 |
| *கியூங் கி* | ஆனந்த்
 |  |
| 2006
 | *சாவன்: தி லவ் ஸ்டோரி* |  |  |
| *ஷாதி கர்கே பஸ் கயா யார்* | அயன்
 |  |
| *ஜானே மன்* | சுஹன்
 |  |
| *பாபுல்* | அவினாஷ் கபூர் 
 |  |
| 2007
 | *சலாம் ஈ இஸ்க்: எ டிரீப்யூட் டூ லவ்* | ராகுல்
 |  |
| *பார்ட்னர்* | பிரேம்
 |  |
| *மேரிகோல்டு: அட்வன்சர் இன் இந்தியா* | பிரேம்
 |  |
| *ஓம் ஷாந்தி ஓம்* | அவரே
 | *தீவான்கி தீவான்கி* பாடலில் மட்டும் சிறப்பு தோற்றம்
 |
| *சாவரியா* | இமான்
 |  |
| 2008
 | *காட் துசி கிரேட் ஹோ* | அருண் பிரஜாபதி
 |  |
| *ஹலோ* | அவரே
 | சிறப்பு தோற்றம்
 |
|  | *ஹீரோஸ்* | பல்கார் சிங்/ஜஸ்விந்தர் சிங்
 |  |
| *யுவ்ராஜ்* | தேவன் யுவ்ராஜ் 
 |  |
| 2009
 | *வாண்டட் டெட் அண்டு அலைவ்* |  | செப்டம்பர் 18, 2009ல் வெளியாகிறது
 |
| *மை அவுர் மிசஸ். கன்னா* | சமீர் கன்னா
 | October 16, 2009ல் வெளியாகிறது
 |
| *இலண்டன் ட்ரீம்ஸ்* |  | October 30, 2009ல் வெளியாகிறது
 |
| *வீர்* | படப்பிடிப்பில் |

குறிப்புகள்
-----------

1. ↑  "Top Box Office Draws of Indian Cinema (using raw collections)". International Business Overview Standard.. பார்த்த நாள்: 2007-12-05. 
[*தொடர்பிழந்த இணைப்பு*]
2. ↑  Sen, Raja (8 August 2006). "Powerlist: Top Bollywood Actors". Rediff.com.. பார்த்த நாள்: 2007-12-05.
3. 1 2 3 4 5  "Salman Khan's box office filmography". BoxOfficeIndia.Com. Archived from the original on 2006-10-15.. பார்த்த நாள்: 2007-12-01.
4. ↑  "All Time Grossers Inflation Adjusted". BoxOfficeIndia.Com. Archived from the original on 2006-04-22.. பார்த்த நாள்: 2006-10-28.
5. ↑  Adarsh, Taran (8 March 2001). "Chori Chori Chupke Chupke: Movie Review". Indiafm.com.. பார்த்த நாள்: 25 January 2008.
6. ↑  Us Salam, Ziya (16 March 2001). "Film review: Chori Chori Chupke Chupke". The Hindu.. பார்த்த நாள்: 2007-12-01.
7. ↑  Adarsh, Taran (15 August 2003). "Tere Naam". indiaFM.. பார்த்த நாள்: 2008-02-21.
8. ↑  "Box Office Results Top Grosses by Decades and Years - 2007". International Business Overview Standard.. பார்த்த நாள்: 2007-12-01.
9. ↑
10. ↑  "காப்பகப்படுத்தப்பட்ட நகல்". .
11. ↑  ""'Masand ki Pasand' is Salman Khan this time"". 25 March 2004.. பார்த்த நாள்: 2006-08-23.
12. ↑  "Salman still dares to 'bare' at 40". CNN-IBN. 27 December 2005.. பார்த்த நாள்: 2007-12-01.
13. ↑  Menon, Sita (July 21,2003). "Katrina's beautiful, and she knows it".. பார்த்த நாள்: 2008-01-26.
14. ↑  Indo-Asian News Service (15 January 2008). "Salman Khan unveils wax figure at Madame Tussauds". Hindustan Times.. பார்த்த நாள்: 2008-01-15.
15. ↑  "சல்மான் கான் தற்போது மேடம் டுஷாட்ஸில் வசிக்கிறார்". .
16. ↑
17. ↑  ""Salman Khan's jeep runs over pavement dwellers, one dead; actor surrenders"". .
18. ↑  ""Bollywood homicide charge dropped"". BBC News South Asia. 3 September 2003.. பார்த்த நாள்: 2006-10-16.
19. ↑  ""Salman Khan sentenced to one-year imprisonment in poaching case"". Asian News International (ANI) via Yahoo! News India. 17 February 2006.. பார்த்த நாள்: 2006-06-28.
20. ↑  ""Salman granted bail on poaching case"". sify.com. 13 April 2006.. பார்த்த நாள்: 2006-06-28.
21. ↑  முறையீடு நிராகரிக்கப்பட்டது, அது சல்மான் கானுக்கு சிறைச்சாலையாக இருந்தது
22. ↑  ""Salman in news for the wrong reasons"". .
23. ↑  ""Salman harassing me, says Aishwarya"". The Times of India. 27 September 2002. .
24. ↑  ""Police records Salman Khan's voice, Ash keeps mum"". 18 July 2005. .
25. ↑  ""Salman cleared in Aishwarya tape case"". 16 September 2005.. பார்த்த நாள்: 2006-08-23.
26. ↑  "Fatwa against Salman for attending puja - Times India". .
27. ↑  "Muslim Cleric Issues Fatwa Against Bollywood Star for Wax Figure". Fox News. 24 January 2008.. பார்த்த நாள்: 2008-09-13.
28. ↑  "NDTV.com: கணேஷோத்சவ் கொண்டாடியதற்காக சல்மானுக்கு எதிராக 'பாத்வா'". .
29. ↑  கணேஷோத்சவ் கொண்டாடியதற்காக சல்மானுக்கு, அவர் குடும்பத்தி்ற்கும் எதிராக 'பாத்வா' - சிஃபி
30. ↑  NDTV Correspondent (10 August 2007). "Salman to get the Rajiv Gandhi award". NDTV.com.. பார்த்த நாள்: 2007-12-03.

புற இணைப்புகள்
--------------

விக்கிமீடியா பொதுவகத்தில்,  
 ***சல்மான் கான்***   
என்பதின் ஊடகங்கள் உள்ளன. 

* சல்மான் கான் ஐ.எம்.டி.பி இணையத்தளத்தில்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* Spain
* France
* BnF data
* ஜெர்மனி
* இத்தாலி
* Israel
* United States
* ஆத்திரேலியா
* நெதர்லாந்து
* போலந்து

 |
| கலைஞர் | 
* MusicBrainz

 |
| மக்கள் | 
* Trove

 |
| மற்றவை | 
* IdRef

 |